มีอะไรกับแฟนเช้าวันจันทร์ตอนตี 5:00 น แล้วแตกใน กินยาคุมฉุกเฉินตอนตี 05:30 น แล้วพอกินยาคุมฉุกเฉินเม็ดที่ 2 ตอน 16:30 น พอวันอังคารตอนกลางคืนประมาณ 22:00 น กว่าแล้วเผลอแตกในอีก จะท้องไหมคะหรือว่าควรกินยาคุมฉุกเฉินอีก
สวัสดีค่ะ การใช้ยาคุมฉุกเฉินตามหลังการมีเพศสัมพันธ์เพื่อช่วยลดโอกาสการตั้งครรภ์นั้นสามารถทำได้ โดยควรใช้ภายใน 72 ชั่วโมงหลังมีเพศสัมพันธ์ และถ้าเป็นชนิด 2 เม็ด ควรใช้ห่างกันประมาณ 12 ชั่วโมง ไม่ควรใช้วิธีนี้เป็นประจำ เพราะประสิทธิภาพต่ำกว่าวิธีอื่นและมีผลข้างเคียงเช่นเลือดออกผิดปกติได้มากหลังการใช้ยาคุมแบบฉุกเฉินไปนั้น หากไปมีเพศสัมพันธ์อีก ยาคุมฉุกเฉินที่กินไปก่อนนั้น อาจจะไม่ช่วยป้องกันการตั้งครรภ์ได้ อาจจะต้องกินซ้ำอีกครั้ง ซึ่งก็อาจจะเพิ่มโอกาสการเกิดผลข้างเคียงได้อีกดังนั้นหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน จากนี้ไปให้สังเกตรอบเดือน หากมาช้าผิดปกติ หรือไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ